# ကတီၢ်ယံာ်တၢ်ဘၣ်ဒိဘၣ်ထံးလၢအဘၣ်ထွဲဒီး COVID-19

၂၇ ယူၤ ၂၀၂၂

ပှၤအါဒၣ်တၢ်တက့ၢ်လၢအမၤန့ၢ် COVID-19 ကအိၣ်ဒီးတၢ်ဆါအပနီၣ်လၢတၢ်ဆၢကတီၢ်ဖုၣ်ဖုၣ်တခါဒီးအကဂ့ၤထီၣ် ကဒါက့ၤလၢစှၤကိာ်နွံအတီၢ်ပူၤန့ၣ်လီၤ.တၢ်ဆၢ ကတီၢ်အယံာ်လၢတၢ်ကဘျါက့ၤ၀ဲဒၣ်ဒီး COVID-19 န့ၣ်လီၤဆီလိာ်အ သးလၢပှၤတဂၤဒီးတဂၤအဖီခိၣ် န့ၣ်လီၤ.တၢ်အံၤဒိးသန့ၤထီၣ်လၢနဆူးဆါတ့ၢ်၀ဲဒၣ်ဖဲနဒိးန့ၢ် COVID-19 အလီၢ်ခံထဲ လဲၣ်အဖီခိၣ်န့ၣ်လီၤ. တၢ်အံၤဒိးသန့ၤထီၣ်စ့ၢ်ကီးအသးလၢမ့ၢ်နအိၣ်ဒီးတၢ်ဆူးတၢ်ဆါအတၢ်အိၣ်သးလၢအဂၤတဖၣ် အဖီခိၣ်န့ၣ်လီၤ.

ပှၤအိၣ်၀ဲဒၣ်တနီၤလၢအလဲၤခီဖျိဘၣ်ကတီၢ်ယံာ်တၢ်အိၣ်ဆူၣ်အိၣ်ချ့အတၢ်ဂ့ၢ်ကီဖဲဒိးန့ၢ်ဘၣ် COVID-19 အလီၢ်ခံန့ၣ်လီၤ. တဘျီတခီၣ် COVID-19 ဒုးကဲထီၣ်ပှၤတ ဂၤလၢအကတူၢ်ဘၣ်ဒ်သိးအအိၣ်တမုာ်တလၤလၢတၢ်ဆၢကတီၢ်တဘျုးလါ ဖဲအဆူးဆါ၀ံၤအလီၢ်ခံန့ၣ်လီၤ. တၢ်အံၤတၢ်ကိးအီၤလၢ ‘ကတီၢ်ယံာ် COVID’ န့ၣ်လီၤ. ကတီၢ်ယံာ် COVID အတၢ်ဆါ ကဲထီၣ်အသးလၢတဘျုးနွံဒီးတဘျုးလါသ့၀ဲဒၣ်ဖဲပှၤတဂၤန့ၣ်အပူၤတၢ်ဆါအဃၢ်မ့ၢ်တအိၣ်လၢၤဘၣ်အခါဒၣ်လဲာ်န့ၣ်လီၤ.

ကတီၢ်ယံာ် COVID အံၤတၢ်အိၣ်သးအါလၢကကဲထီၣ်ဒီးပှၤလၢအမၤန့ၢ်ဘၣ် COVID-19 လၢအနးတဖၣ်အဂီၢ်လီၤ. သနာ်က့,ဖဲပှၤလၢအအိၣ်ဒီး COVID-19 အတၢ်ဘၣ်ကူဘၣ်ဂာ်လၢအစၢ်တခါဒီးတလိၣ်လဲၤဆူတၢ်ဆါဟံၣ်အခါဒၣ် လဲာ်န့ၣ်အ ၀ဲသ့ၣ်အိၣ်ဒီးကတီၢ်ယံာ် COVID တၢ်ဆါသ့လီၤ.

## ကတီၢ်ယံာ် COVID တၢ်ဆါပနီၣ်တဖၣ်

ကတီၢ်ယံာ် COVID အံၤမၤကဲထီၣ်တၢ်ဆါအပနီၣ် ကလုာ်ကလုာ်တခါသ့၀ဲဒၣ်ဒီး ဘၣ်တဘၣ်တမၤဘၣ်ဒိဘၣ်ထံး ပှၤကိးဂၤဒဲးလၢကျဲတမံၤဃီအပူၤဘၣ်. တၢ်ဆါပနီၣ်တဖၣ်ကဲထီၣ်အသးဆူညါဖဲတၢ်ဘၣ်ကူဘၣ်ဂာ်,မ့တမ့ၢ်အ၀ဲသ့ၣ် ဟဲက့ၤပၢၢ်ထီၣ်ဖဲပှၤတဂၤမ့ၢ်ဘျါက့ၤလၢ COVID-19 အခါန့ၣ်သ့လီၤ. ညီနုၢ်တၢ်ပနီၣ်ဒီးတၢ်ဆါအတၢ်အိၣ်သးတဖၣ်လၢတၢ်ပာ်ဖျါထီၣ်အီၤပာ်ဃုာ်-

* တၢ်လီၤဘှံးလီၤတီၤ
* ကသါကီခဲ
* တၢ်ကူးတပယူာ်ဃီ
* သးနါပှၢ်ဆါ
* စုဆၢခီၣ်ဆၢဆါ
* တအိၣ်ဒီးဂံၢ်ဘါလၢပှဲၤလၢတၢ်ကမၤနီၢ်ခိတၢ်ဟူးတၢ်ဂဲၤ
* တၢ်လိၤကိၢ်
* ခိၣ်သၣ်ဃံဆါ
* တၢ်ဂ့ၢ်ကီဃုာ်ဒီးတၢ်သ့ၣ်နီၣ်ဒီးတၢ်ကီတၢ်ခဲလၢတၢ်ကဆိကမိၣ်တၢ်ဆှံဆှံ(‘တၢ်ဆိကမိၣ်ဒီးတၢ်သ့ၣ်နီၣ်အတၢ်ဂ့ၢ်ကီ’)
* တၢ်သးသဟီၣ်လီၤမ့တမ့ၢ်တၢ်သူၣ်ကိၢ်သးဂီၤန့ၣ်လီၤ.

## တၢ်ဒီသဒၢကတီၢ်ယံာ် COVID

ကျဲအဂ့ၤကတၢၢ်တဘိလၢတၢ်ကဒီသဒၢကတီၢ်ယံာ် COVID မ့ၢ်တၢ်ကဒီသဒၢနသးထီဒါ၀ဲဒၣ်တၢ်ဘၣ်ကူဘၣ်ဂာ်ဒီး COVID-19 ဘဲရၢးစ်အဃၢ်န့ၣ်လီၤ.

တၢ်ဆဲးဒီသဒၢနသးန့ၣ်မ့ၢ်ကျဲအဂ့ၤကတၢၢ်တဘိလၢတၢ်ကမၤစှၤလီၤ COVID-19 အတၢ်လီၤပျံၤတဖၣ်န့ၣ်လီၤ.

တၢ်ဃုသ့ၣ်ညါမၤလိဟ့ၣ်ကူၣ်၀ဲဒၣ်လၢပှၤလၢအဆဲးဒီသဒၢအသးဒီး COVID-19 န့ၣ်, တၢ်အိၣ်သးစှၤ၀ဲဒၣ်လၢအ ကပာ်ဖျါထီၣ်အကတီၢ်ယံာ် COVID အတၢ်ပနီၣ်တဖၣ်စှၤန့ၢ် ပှၤလၢအတဆဲးဒီသဒၢအသးတဖၣ်န့ၣ်လီၤ.

**လၢတၢ်ဂ့ၢ်တၢ်ကျိၤဆူညါအဂီၢ်-**

ဖဲနမၤကွၢ်နသးအိၣ်ဒီး COVID-19 အဃၢ်လၢအအါန့ၢ်အပူၤကွံာ်တဘျုးနွံ, ဒီးနတူၢ်ဘၣ်မ့ၢ်တမုာ်တလၤအခါ ကတိၤတၢ်ဒီးနကသံၣ်သရၣ်တက့ၢ်.

လၢတၢ်ဂ့ၢ်တၢ်ကျိၤဆူညါအဂီၢ်,လဲၤကွၢ်ဘၣ်ဖဲ [health.gov.au/covid19-vaccines-languages](http://www.health.gov.au/covid19-vaccines-languages), မ့တမ့ၢ်ကိးဘၣ်ထံကီၢ် ခိၣ်ရိနၣ်ဘဲရၢး(စ)အတၢ်မၤစၢၤအလီကျိၤ(National Coronavirus Helpline ) လၢ 1800 020 080 န့ၣ်တက့ၢ်. ဃုထၢတၢ်ဃုထၢ 8 လၢတၢ်ကတိၤကျိးထံတၢ်အတၢ်မၤစၢၤအတၢ်ဖံးတၢ်မၤတဖၣ်အဂီၢ်တက့ၢ်.